open-index/open-wikipedia-markdown huggingface dataset:
Vagenmeisteris

**Vagenmeisteris**, (, iš  'vežimų meistras'), kitaip dar *vagenbaueris*, *vagonmeisteris* (*вагенбауер*; *вагонмейстер*) – pareigos Rusijos kariuomenėje 1716–1864 m.
Vagenmeisterio pareigos būdavo:
* užtikrinti arklių ir pakinktų priežiūrą,
* žinoti patrankų, haubicų ir mortyrų stovus (lafetus)
* aprūpinti artileriją ir gurguoles pervežimo priemonėmis.

1711 m. buvo išleisti pėstininkų ir dragūnų pulkų etatų aprašymai, kuriuose šios pareigos dar vadinosi *oboznik* ( 'gurguolininkas'). Tuomet šias pareigas eidavo puskarininkiai, vykdę nerikiuotės kuopų, buvusių kiekviename pulke, feldfebelių pareigas.
Pavadinimas *vagenmeisteris* atsirado 1716 m., kai Petras I išleido Karių statutą. Tuo metu vagenmeisterius skirdavo generalvagenmeisteris. 1848 m. sausio 30 d. buvo leista gurguolių dalinių vagenmeisteriams, ištarnavusiems puskarininkiu 12 metų, suteikti rikiuotės karininko laipsnį, kai šie išlaiko numatytą egzaminą.

Admiralitete ir artilerijoje vagenmeisteriai būdavo jaunesnieji karininkai. 1722 m. Rangų lentelėje artilerijos vagenmeisteris buvo priskirtas XII klasei. Į jį kreipdavosi „Ваше благородие“. Vagenmeisteris turėdavo padėjėją, kuris vadindavosi **untervagenmeisteris**.

Vagenmeisterio pareigos kariuomenėje buvo panaikintos 1864 m, o buvę vagenmeisteriai buvo pervadinti į feldfebelius.

## Vagenmeisteriai geležinkelyje
Šios pareigos išliko geležinkeliuose, kuriuose pirmą kartą paminėtos 1851 m. rugpjūčio 6 d. Geležinkelio vagenmeisteriai būdavo inžinieriai prie geležinkelio viršininko. Vagenmeisterių pareiga buvo prižiūrėti, kad keleiviniai ir prekiniai vagonai bei platformos būtų techniškai tvarkingi.

## Nuorodos
* Вагенмейстер
Adamitai

**Adamitai** arba **adamijonai** – krikščionių religinė grupė, egzistavusi Šiaurės Afrikoje II, III m. e. a.

Teigiama, kad adamitų tikėjimas buvo paremtas tam tikrų gnosticizmo ir asketizmo doktrinų deriniu; adamitai tikėjo susigrąžinę pirmapradį Adomo tyrumą, nepripažino santuokos, kuri, jų teigimu, niekad nebūtų egzistavusi, jei ne nuodėmė. Be to, šios religinės grupės nariai tikėjo, jog jų poelgiai nesą nei geri, nei blogi (kad ir ką jie bedarytų).

Adamitus mini Epifanijus ir Augustinas, jie aprašė šios religinės grupės praktikas. Tvirtinama, esą adamitai savo bažnyčią vadino rojumi, santuoką smerkė kaip svetimą Edenui, bendrų apeigų metu jie išsirengdavo nuogai. Ši religinė grupė nebuvo gausi. Pateikiamos įvairios jos kilmės versijos. Kai kurie adamitus laikė gnostikų karpokratų, esą išpažinusių juslinį misticizmą ir skelbusių visišką išsilaisvinimą iš moralinių įstatymų, atšaka. Tokios nuomonės laikėsi Teodoretas, kuris adamitus tapatino su religinėmis grupėmis, kurių praktikas aprašė Klemensas Aleksandrietis. Kiti adamitus laikė asketais, kurie siekę įveikti kūniškuosius troškimus, gyvendami paprastesnį gyvenimą bei atsisakydami santuokos.

Viduramžiais šios trumpai gyvavusios religinės grupės idėjas Europoje atgaivino Laisvosios dvasios broliai ir seserys, egzistavę Nyderlanduose XIII a. XIV a. Vokietijoje adamitų praktikas atgaivino begardai, kurie Bohemijoje tapo pikardais. Šie Nežarkos upėje buvo užėmę salą. Janas Žižka, husitų lyderis, 1421 m. šią religinę grupę beveik išnaikino. Po 1781 m. adamitų doktrinos Bohemijoje vėl trumpam buvo atgaivintos (tam sąlygas sudarė Juozapo II išleistas tolerancijos ediktas). Visgi 1849 m. šie neoadamitai buvo jėga numalšinti.

## Išnašos
Chilomikronas

**Chilomikronas** ( (vns.), *chylomicra* (dgs.) – didelė lipoproteininė dalelė, gabenanti suvirškinto maisto lipidus iš žarnyno į kitas kūno vietas. Chilomikronai yra viena iš 5 lipoproteinų grupių (chilomikronai, VLDL, IDL, LDL, HDL), kurios užtikrina riebalų ir cholesterolio pernašą vandeninėje kraujotakos sistemos terpėje.

Chilomikronai perneša egzogeninius riebalus į kepenis, riebalinį audinį, širdies ir skeleto raumenis, kur jų trigliceridus atjungia lipoproteinų lipazė. Chilomikronų likučius paima kepenys.

## Chilomikronų stadijos
Chilomikronų būvio cikle skiriamos trys jų stadijos:
* jaunasis chilomikronas (*nascent chylomicron*)
* brandus chilomikronas (*mature chylomicron*)
* chilomikrono likutis (*chylomicron remnant*)

### Jaunieji chilomikronai
Chilomikronus sudaro plonosios žarnos absorbuojančios ląstelės. Jie būna santykinai dideli, jų skersmuo nuo 75 iki 1200 nm. Enterocitai (žarnų epitelio ląstelės) egzocituoja chilomikronus į plonųjų žarnų gaureliuose esančius limfinius kapiliarus, kuriuose susidaro baltoji limfa. Baltoji limfa su chilomikronais toliau teka limfagyslėmis kol krūtininiu lataku įsilieja į kairiąją poraktinę veną.

Naujuosius chilomikronus daugiausia sudaro trigliceridai (85 %), taip pat jie turi šiek tiek cholesterolio ir cholesterilesterių. Pagrindinis apolipoproteinas yra apolipoproteinas B-48 (APOB48).

### Brandūs chilomikronai
Nešami limfos ir kraujo chilomikronai su aukšto tankio lipoproteinais (HDL) apsikeičia kai kuriais komponentais. HDL perduoda jauniesiems chilomikronams apolipoproteino C-II (APOC2) ir apolipoproteino E (APOE), taip paversdami juos į brandžius chilomikronus (kurie dažnai vadinami tiesiog *chilomikronais*). APOC2 yra lipoproteinų lipazės (LPL) aktyvumo kofaktorius.

Chilomikronai, veikiami ne kepenų kraujagyslių sienelėse esančios lipoproteinų lipazės, atskelia riebalų rūgštis, kurios perduodamos į audinius (riebalinis audinys, raumenys ir kt.).

### Chilomikronų likučiai
Kai trigliceridų atsargos yra būna atiduotos, chilomikronai APOC2 grąžina į HDL, bet pasilieka APOE. Šių virsmų metu jie sumažėja iki 30-50 nm skersmens ir tampa chilomikronų likučiais. APOB48 ir APOE yra svarbūs, kadangi kepenys pagal juos atpažįsta chilomikronų likučius, juos endocituoja ir suskaido.
Baltoji limfa

**Baltoji limfa** () – pieniškos išvaizdos limfa, turinti labai daug emulsintų riebalų (chilomikronai).

Baltoji limfa susidaro plonojoje žarnoje virškinant riebų maistą. Įsiurbti riebalai chilomikronų pavidalu egzocituojami į žarnų gaurelių limfinius kapiliarus, kur ir susidaro baltoji limfa. Kitos įsiurbtos maisto medžiagos patenka į veninį kraują.

Baltoji limfa iš žarnyno teka į kairiąją poraktinę veną, kur susimaišo su veniniu krauju.
Barselona (Venesuela)

**Barselona** () – miestas šiaurinėje Venesueloje, prie Karibų jūros. Ansoategio valstijos sostinė. 360 tūkst. gyventojų, drauge su Puerto La Krusu, Lečerija ir Guanta sudaro aglomeraciją. Barseloną aptarnauja General José Antonio Anzoátegui tarptautinis oro uostas. Naftos, automobilių, maisto, tekstilės, odos pramonė. Yra 6 universitetai. Yra kolonijinės architektūros pastatų. Apylinkėse – terminės versmės.

## Istorija

Miestas įkurtas 1638 m. *Nueva Barcelona del Cerro Santo* vardu katalonų kilmės konkistadoro Joan Orpí.
Barselona (reikšmės)

**Barselona** () gali reikšti:

## Geografija
* Barselona – Ispanijos miestas, Katalonijos sostinė;
* Barselonos provincija – viena iš Katalonijos provincijų;
* Barselona (Venesuela) – miestas Venesueloje;
* Barselona (Filipinai) – miestelis Filipinuose;
* Barselona Poco di Gotas – miestas Italijoje, Sicilijoje.

## Sportas
* FC Barcelona – Ispanijos futbolo klubas;
* FC Barcelona Bàsquet – Ispanijos krepšinio klubas;
* Barcelona Sporting Club – Ekvadoro futbolo klubas.
Akadų kalba

**Akadų kalba** – semitų kalbų grupės kalba, kuria buvo kalbama senovės Mesopotamijoje. Rašytinė kalba naudojo iš šumerų kalbos perimtą dantiraštį. Kalbos pavadinimas kilęs iš Akado miesto, vieno iš Mesopotamijos civilizacijos centrų.

II tūkstantmečio pr. m. e. akadų kalbos variantai vartoti Asirijoje ir Babilonijoje vadinami **asirų kalba** ir **babiloniečių kalba**. Rašytinė literatūra šia kalba klestėjo II tūkstantmetyje pr. m. e. Kalbos nuosmukis prasidėjo apie VIII a. pr .m. e., ją pamažu išstūmė aramėjų kalba. Helenizmo laikotarpiu kalbos vartojimas susiaurėjo iki šventyklose dirbusių mokslininkų ir šventikų. Paskutinis akadų kalbos paminklas dantiraščiu yra iš I a. 

Kalbos paminklai iššifruoti XIX a. viduryje.

## Šaltiniai

## Nuorodos
* 
*
Gevaldigeris

**Gevaldigeris** () – karo policijos pareigos Rusijos armijoje 1711–1864 m., įtvirtintos 1716 m. Karių statutu bei 1812 m. „Didžiosios veikiančios armijos valdymo nuostatais“.

Gevaldigeriais vadindavo generalgevaldigerio padėjėjus, užtikrindavusius tvarką kariuomenės stovėjimo vietose ir karo veiksmų zonoje. Gevaldigerių pareigas užimdavo jaunesnieji karininkai (IX–XIV klasės pagal Rangų lentelę).

Gevaldigerių pareigos buvo panaikintos 1862–1864 m., kai vyko karinių apygardų reforma ir sausumos kariuomenėje buvo panaikinti atskiri korpusai ir atskiros armijos.

## Išnašos
Araukanų kalbos

**Araukanų kalbos** – izoluota kalbų šeima, apimanti kalbas, vartojamas Čilėje ir Argentinoje, indėnų mapučių genčių.

Sudaro dvi kalbos:
* Mapudungunų kalba [arn]
* Veličų kalba [huh]

Pastaroji kalba dažnai laikoma mapudungunų kalbos dialektu.

## Nuorodos
* 
* Ethnologue informacija
Mapudungunų kalba

**Mapudungunų kalba**, dar vadinama **mapučių kalba, araukanų kalba** – izoliuota indėnų kalba, vartojama mapučių, gyvenančių centrinėje Čilėje ir Argentinos Patagonijoje. Kalbos pavadinimas kilo iš žodžių *mapu* – „žemė“ ir *dungun* – „kalba“. Kalbančiųjų skaičius siekia apie 240 tūkst. žmonių, iš kurių 200 tūkst. gyvena Čilėje, kiti – Argentinoje. Kaip kasdienę kalbą ją naudoja 150 tūkst. gyventojų.

Kai kurie autoriai mapundungunų kalbą sieja su penutų kalbomis, vartojamomis Šiaurės Amerikos vakarų pakrantėje. Taip pat siejama ir su Andų, aravakų, majų kalbomis, tačiau tokie ryšiai neįrodyti, todėl mapundungunų kalba laikoma izoliuota. Dėl Inkų imperijos įtakos į šią kalbą atėjo nemažai žodžių iš kečujų kalbos, o prasidėjus kolonizacijai – iš ispanų kalbos.

Kalba turi daug dialektų. Araukanijoje kalbama molučės arba ngulučės dialektu, Anduose gyvenanys mapučiai peuenčai vartoja peuenčų dialektą, į pietus nuo Tulteno upės gyvenantys veličai kalba veličų dialektu (kartais išskiriama kaip atskira kalba). Argentinos La Pampos provincijoje ir Kolorado upės baseine kalbama rankenčės dialektu.

## Nuorodos
* 
* Ispanų – mapučių žodynas
Generalgevaldigeris

**Generalgevaldigeris** () – aukščiausios karo policijos pareigos carinės Rusijos kariuomenėje 1711–1864 m., įtvirtintos 1716 metų Petro I Karinio statuto. Generalgevaldigeris turėjo ir jurisdikcinių (teisminės valdžios) įgaliojimų.

## Pareigos
Generalgevaldigerio pareigos:
* prižiūrėti, kaip vykdomi aukščiausių vadų įsakymai
* stebėti, kaip profesionalią markitantų ir jų pagalbininkų veiklą
* kiekvieną savaitę inspektuoti kariuomenės stovėjimo vietas
* aptikus marodieriavimo, plėšimo, prievartavimo, padegi(nėji)mo požymių – ištirti bylas, paskelbti nuosprendį ir perduoti jį įvykdyti nepriklausomai nuo asmens laipsnio.

## Statusas, kompetencija
Generalgevaldigeris turėjo pulkininko laipsnį. Jo padėjėjas rumormeisteris turėdavo du pavaldžius seržantus. Generalgevaldigeriui paklusdavo budintys pulko profosai. Tam, kad generalgevaldigeris galėtų įvykdyti mirties bausmę, jo žinioje būdavo dvasininkas ir budelis.

Pagal 1720 m. lauko armijos etatus lauko armija turėdavo turėti du generalgevaldigerius (papulkininkius). Pagal rangų lentelę generalgevaldigeriai buvo priskirti VII klasei. 1792 m. Jekaterina II generalgevaldigerius perkėlė į VI klasę (pulkininkų analogas).

1812 m. „Didžiosios veikiančios armijos valdymo nuostatose“ buvo rašoma: „Generalgevaldigeris yra karinis policmeisteris armijos stovykloje, bazavimosi vietoje ir vagenburge. Generalgevaldigerį išrinkdavo iš vyresniųjų karininkų, jis paklusdavo Vyriausiojo armijos štabo budinčiajam generolui. Generalgevaldigeris turėdavo kelis padėjėjus iš jaunesniųjų karininkų (gevaldigerius), jam pavaldus konvojaus būrys.

Gevaldigerių pareigos buvo panaikintos 1862–1864 m., kai buvo kuriamos karinės apygardos ir sausumos kariuomenėje buvo panaikinti atskiri korpusai ir atskiros armijos.

## Nuorodos
* Генерал-гевальдигер
Karinė teisėsauga

**Karinė teisėsauga**, **karinė justicija** – karinių pajėgų teisėsauga, bendrosios teisėsaugos sistemos dalis. Sudaro karinės teisinės organizacijos, vykdančios karinę jurisdikciją, baudžiamąjį persekiojimą, karinę teisminę valdžią, įgyvendinančios karinę teisėtvarką. Pagrindinės institucijos – karinis teismas, karo policija, karinė prokuratūra ir kitos.

## Lietuvoje

Tarpukario Lietuvoje veikė kariniai teismai (tribunolai). Šiuo metu veikia karo policija (karo policijos vadas – plk. ltn. Ričardas Pocius).

## Nuorodos
* Lietuvos karo policijos tinklalapis
Centrinė Kordiljera (Pirėnų pusiasalis)

**Centrinė Kordiljera** (, ) − kalnų grandinė Iberijos pusiasalyje ir svarbiausias Iberijos plokščiakalnio (*Meseta Central*) požymis, dalinantis plokščiakalnį į dvi dalis. Centrinė Kordiljera driekiasi nuo rytų į vakarus maždaug išilgai pietinės Ispanijos autonominio regiono Kastilijos ir Leono sienos ir tęsiasi į Portugaliją.

Kalnų grandinė susidaro iš keleto mažesnių grandinių, iš kurių pagrindinė − Sierra de Guadarama, driekiasi apytiksliai išilgai Madrido ir Kastilijos ir Leono autonominių regionų sienų bei Siera de Gredos šiaurinės sienos tarp Kastilijos ir Leono bei Kastilijos ir La Mančos, tęsiasi į Estremadurą. Pastarojoje yra aukščiausias grandinės kalnas, *[[Pico Almanzor]]* (2592 m).

Tarp kitų Centrinės Kordiljeros kalnų grandinių yra *[[Sierra de Ayllón]]*, *[[Sierra de Ávila]]*, *[[Sierra de la Paramera]]*, *[[Sierra de Candelario]]*, *[[Sierra de Gata]]* ir *[[Serra da Estrela]]* Portugalijoje.

Vietiniai gyventojai Centrinę Kordiljerą paprastai vadina jos mažesnių sudedamųjų grandinių pavadinimais.
Dmitrijus Medvedevas (reikšmės)

**Dmitrijus [[Medvedevas]]**:

* Dmitrijus Medvedevas (1898) – NKVD pulkininkas, vienas žinomų partizanų vadų per Antrąjį pasaulinį karą;
* Dmitrijus Medvedevas – Rusijos prezidentas, teisininkas;
* Dmitrijus Medvedevas - Rusijos aktorius
Veličų kalba

**Veličų kalba, huiličių kalba** – izoliuotos araukanų kalbų šeimos kalba. Vartojama mapučių veličų, gyvenančių Čilėje, Los Lagoso ir Los Rioso regionuose. Kalbančiųjų skaičius siekia ~2000, dauguma – vyresnio amžiaus. Veličų kalba labai artima mapudungunų kalbai ir kartais laikoma šios dialektu. Pati veličų kalba turi tsesungunų dialektą.

## Nuorodos
*
Planetoidas

**Planetoidai** arba **planetesimalės** – būsimų planetų užuomazgos esančios proplanetiniuose dujų ir dulkių diskuose. Planetesimalių (, iš *planet* 'planeta' + (*infinit*) *esimal* 'nykstamas dydis') skersmuo būna nuo kelių iki kelių šimtų kilometrų. Saulės sistemoje planetoidai trikdė vieni kitų orbitas, daužėsi, jungėsi į spiečius ir virto stambesniais dariniais. Maždaug per 100 mln. metų iš jų susiformavo Žemės grupės planetos. Likusios planetesimalės trupėjo ir nyko susidurdamos su planetomis, jų palydovais ar tarpusavyje. Manoma, jog asteroidai iš asteroidų žiedo esančio tarp Marso ir Jupiterio yra planetesimalių likučiai. Kai kurias planetos pavertė savo palydovais. Daug jų paveiktų planetų (ypač Jupiterio) traukos, iš viso apleido Saulės sistemą. Kilusios planetų milžinių valdose planetesimalės, kurių orbitas sutrikdė planetų traukos jėgos, atsidūrė Orto ir Koiperio debesyse.

## Susidarymas
Planetoidai susidaro, kuomet besislegiančiame proplanetiniame ūke kondensuojasi kietos dalelės. Turbulentinis medžiagos judėjimas, lydintis ūko traukimąsi, skatina dalelių susidūrimus. Susidūrusios jos limpa viena prie kitos ir didėja. Milimetrų ar centimetrų dydžio dalelės kaupiasi prie proplanetinio disko simetrijos plokštumos. Atsitiktiniai jų sutankėjimai tampa gravitacijos centrais į kuriuos telkiasi aplinkinės dalelės. Gravitacijos jėgų spaudžiami tokie dulkių debesys virsta planetesimalėmis. Jų sudėtis priklauso nuo atsiradimo vietos, t. y. nuo atstumo iki prožvaigždės.

## Nuorodos

* Astronomijos enciklopedija 
* Encyclopedia Britannica
Kiti šaltiniai:
* A. Ažusienis, A. Pučinskas, V. Straižys Astronomija, Vilnius, 2003, 608p., ISBN 9986-435-10-2
Markitantas

**Markitantas** (vok *Marketender*, iš  'prekybininkas') – smulkus civilis prekybininkas, lydėdavęs kariuomenę žygiuose. Markitantai egzistavo iki XX a. pradžios.

Markitantai buvo labai svarbūs atsiradus reguliariajai kariuomenei, bet dar nesusiformavus kariuomenės aprūpinimo sistemai (XVIII a.). Jie tiekdavo kareiviams įvairius buitinius ir kt. reikmenis. Markitantai paprastai būdavo vieninteliai nekarinių prekių tiekėjai, jie pardavinėdavo tabaką, kavą, cukrų ir kt.
Prekybinei veiklai markitantai turėdavo gauti leidimą iš dalinio vado. Markitantai savo krautuvėles įrengdavo kariuomenės postų teritorijoje ar iškart už gynybos linijų.

Markitantų veiklą reguliavo kariniai statutai.

Markitančių pavadinimu dažnai dengdavosi dalinius lydinčios prostitutės.

## Markitantai dabar
Šiais laikais markitantais dažnai vadina žmones, pardavinėjančius reikmenis (uniformas ir kt.) karo istorijos rekonstruktoriams (*reenactors*). Renginių metu jie dažnai įrengia markitantų palapines, ir tada markitantų veikla tampa neatskiriama renginio dalimi.
Kaba (upė)

**Kaba** − upė vakarų Afrikoje. Prasideda Gvinėjoje ir teka pro Siera Leonę, kur įteka į Atlanto vandenyną. Upė apsupta plačių pelkynų.
Lietuvos nacionalinis UNICEF komitetas

**[[Lietuva|Lietuvos]] nacionalinis [[UNICEF]] komitetas** –  1993 m. įkurta ir UNICEF organizciją ir vertybes Lietuvoje atstovaujanti asociacija. Organizacija jungia narius savanoriškais pagrindais, ir savo veikloje vadovaujasi Jungtinių Tautų vaiko teisų konvencijos principais.

Lietuva JT Vaiko teisių konvenciją ratifikavo 1995 m. liepos 3 d.
## Porgrama
1998 m. – 2005 m. UNICEF, viena po kitos vykdydamas keturias daugiašales programas, rėmė vaikus ir jaunimą Lietuvoje. Prioritetinės šios programos sritys buvo Vaiko teisių apsauga, Vaiko vystymasis ankstyvoje vaikystėje, Jaunimo sveikata ir vystymasis. Bendradarbiaudamas su Vyriausybe ir kitais nacionalinis partneriais šalyje.

Lietuvos nacionalinis UNICEF komitetas kaupia lėšas įgyvendindamas įvairias lėšų kaupimo akcijas, partnerystes su verslu ir pardavinėdamas originalius UNICEF atvirukus bei dovanas.

## Šaltiniai

## Nuorodos
* Oficiali svetainė
Bataliono adjutantas

**Bataliono adjutantas** () – pareigos 1719–1918 m. Rusijos kariuomenėje, kurias vykdydavo paskirtas jaunesnysis karininkas (nuo praporščiko iki kapitono).

Pareigos:
* raštvedyba
* rikiuočių ir bataliono judėjimo organizavimas
* vidaus ir sargybos tarnybų organizavimas
* vykdyti kareivių ir arklių apskaitą, rašyti apie tai raportus ir pateikti bataliono vadui
* apmokyti žalonerius ir muzikantus marširuoti ir atlikti pareigas organizuojant tarnybą batalione

Batalionų adjutantų pareigos egzistavo įvairiuose batalionuose, tarp jų ir artilerijos, pionierių, geležinkelio, karinių darbininkų, gurguolių, oreivystės ir kt.

## Nuorodos
* Батальонный адъютант
Poručikas

**Poručikas** (, iš ) – jaunesniojo karininko (paprastai – leitenanto) laipsnis kai kurių slavų valstybių kariuomenėse.

## Rusija

Rusijos armijoje poručiko laipsnis pirmą kartą atsirado naujos rikiuotės pulkuose XVII a. viduryje. Minimas 1647 m. veikale „Pėstininkų kovinio rikiavimo mokslas ir gudrybės“ (rus. „Учение и хитрости ратнаго строения пѢхотныхъ людей“). Tuo metu poručikai būdavo kuopų (eskadronų) vadų padėjėjai, patikėtiniai, vėliau – puskuopių ir plutongų vadai.

Vėliau (nuo XVII a. antros pusės) poručikas tapo jaunesniųjų karininkų laipsniu, kuriuo buvo iki 1917 m.

1722–1798 m. poručikai Rangų lentelėje buvo priskirti IX–XII klasėms:
* XII klasė – pėstininkų poručikai
* X klasė – artilerijos ir inžinerijos kariuomenės poručikai
* IX klasė – gvardijos poručikais
1884 m. Rusijos armijoje buvo panaikintas majoro laipsnis, o kapitono laipsnis pasislinko į majoro vietą. Kartu pasislinko visi laipsniai. Visi armijos poručikai buvo priskirti X-ai klasei, tik gvardijos poručikai liko IX-os klasės. X klasei buvo priskirti kazokų sotnikai, laivyno mičmanai, valdininkų kolegijos sekretoriai.

## Literatūra
* Поручик // Объекты военные — Радиокомпас / [под общ. ред. Н. В. Огаркова]. — М. : Военное изд-во М-ва обороны СССР, 1978. — (Советская военная энциклопедия : [в 8 т.] ; 1976—1980, т. 6).
Dmitrijus Medvedevas (1898)

**Dmitrijus Medvedevas** (, 1898 m. rugpjūčio 22 d. Bežicos mieste, dabar Briansko miesto rajonas – 1954 m. gruodžio 14 d.) – kadrinis NKVD karininkas (pulkininkas), žvalgybininkas, partizanų būrio vadas, Tarybų Sąjungos didvyris.

## Biografija
Dmitrijus Medvedevas gimė 1898 m. rugpjūčio 22 d. Bežicos mieste (dabar Briansko miesto rajonas), darbininko plieno liejiko šeimoje. Rusas.
1918 m. įstojo į Raudonąją Armiją. 1920 m. pradėjo dirbti VČK. VKP(b) narys nuo 1920 m.
Nuo 1936 m. dirbo išorinėje žvalgyboje. 1938 m. nukreiptas dirbti į GULAG'ą, skyriaus viršininku Norillage. 1939 m. pabaigoje atleistas iš NKVD organų dėl sveikatos.

1941 m. prasidėjus karui ėmė vadovauti specialiosios paskirties partizanų būriui. D. Medvevdevo vadovaujamas būrys „Mitia“ 1941 m. rugsėjį buvo permestas į vokiečių užnugarį. Būrys veikė Smolensko, Oriolo, Mogiliovo srityse. Organizavo 7 partizanų būrius iš 27, veikusių šiose srityse. Buvo sukurtas vadinamas partizanų kraštas su centrais Žizdros ir Diatkovo miestuose.
D. Medvedevas buvo dukart sužeistas ir kontūzytas. 1942 m. D. Medvedevas (tuo metu – kapitonas) atšaukiamas į Maskvą, kur jam pavedama sukurti naują partizanų būrį kovai priešo užnugaryje.

1942–1944 m. vadovavo specialiosios paskirties partizanų būriui „Nugalėtojai“ (*Победители*), kuris veikė centrinėje ir vakarinėje Ukrainoje. Jo būryje kariavo garsus to meto boksininkas N. Koroliovas ir žvalgas N. Kuznecovas. Būrys užsiiminėjo ir aukšto rango vokiečių karininkų bei valdininkų naikinimu – jie nukovė 11 generolų ir aukšto rango valdininkų. Taip pat nuvertė 81 karinį ešeloną. Buvo organizuota 10 naujų partizanų būrių.

Už pavyzdinę veiklą priešo užnugaryje 1944 m. lapkričio 5 d. D. Medvedevui suteikė Tarybų Sąjungos didvyrio vardą.

1946 m. išėjo į dimisiją būdamas pulkininkas. Po to rašė knygas apie kovą su okupantais vokiečių užnugaryje.

Palaidotas  Maskvoje, Novodevičės kapinėse.

## Knygos
* Отряд идёт на Запад. – Львов, 1948.
* Это было под Ровно. – М.: 1948
* Сильные духом", 1951 (papildytas „Отряд идёт на Запад“ variantas)
** Medvedevas D. Stiprios dvasios žmonės. Vilnius: Valst. grož. lit. l – kla, 1957. 556 p.
* На берегах Южного Буга. – М., 1957
** Medvedevas D. Prie Pietų Bugo. Vilnius: Valst. grož. lit. l – kla, 1958. 528 p.

## Apdovanojimai
* Tarybų Sąjungos didvyrio Aukso žvaigždė (Nr. 4513)
* 3 Lenino ordinai
* Raudonosios Vėliavos ordinas
* medaliai

## Nuorodos
* Судьбы ветеранов: Медведев Дмитрий Николаевич  (Veteranų likimai: Dmitrijus Medvedevas)
Rokelė

**Rokelė** () − didžiausia Siera Leonės upė vakarų Afrikoje. Teka ~386&nbsp;km į pietvakarius nuo Lomos kalnų ir, kartu su mažesniu, lygiagrečiu upeliu *Port Loko Creek*, įsilieja į milžinišką estuariją, žinoma kaip Siera Leonės upė arba „Fritauno uostas“, didžiausias natūralus uostas Afrikos kontinente. Siera Leonės sostinė Fritaunas yra įsikūręs Siera Leonė upės pradžioje, apie 40&nbsp;km pasroviui nuo Rokelės ir *Port Loko Cree* žioties.
Lomos kalnai

**Lomos kalnai** – aukščiausia kalnų grandinė vakarų Afrikos valstybėje Siera Leonė. Aukščiausia viršukalnė − Bintumanio kalnas, kurio aukštis siekia 1945 m. Nuo 1952 m. teritorija buvo paskelbta draustiniu. Draustinis užima 33 201 ha plotą.

## Šaltiniai
Moa (upė)

**Moa** – upė Siera Leonės Pietų provincijoje. Moa upėje yra Tivajaus sala, o prie jos žiočių – Sulimos miestas. Upės ilgis – 475 km, o baseino plotas – 19 617 km².

## Išnašos
Kazliškiai (reikšmės)

**Kazliškiais** vadinama:

* Kauno miesto dalis;
* kaimas Kauno rajone;
* kaimas Kazlų Rūdos savivaldybėje;
* kaimai Marijampolės savivaldybėje:
** Mokolų seniūnijoje,
** Sasnavos seniūnijoje;
* kaimas Molėtų rajone;
* kaimas Širvintų rajone;
* kaimas Ukmergės rajone.
Kazliškiai

**Kazliškiai** (arba ***Kazliškės, Juodelynė***) – Kauno miesto dalis, esanti į pietus nuo miesto centro, pietvakariniame pakraštyje. Tirkiliškių dvaro sodyba, 3 prekybos centrai, stambiagabaričių atliekų aikštelė, buvusio mėsos kombinato pastatai. 2008 m. Kazliškiuose atidarytas mokslo ir technologijų parkas „Technopolis“. Išlikęs II Kauno fortas, tebeauga Senoji Kauno obelis.

Kazliškiai kaip miesto dalis apima šias miesto teritorijas:
* Armaniškiai
* Julijanava
* senieji Kazliškiai
* Narsiečiai
* Naugardiškė
* Tirkiliškiai

## Istorija

Didžioji dalis Kazliškių prie miesto prijungti 1996 m. pabaigoje su kitomis miesto teritorijomis. Vakarinė kaimo dalis liko neprijunga prie miesto ir yra rajone.

## Gyventojai

## Šaltiniai
Sulima (Siera Leonė)

**Sulima** – miestas Siera Leonės pietryčiuose, Pietų provincijoje, įsikūręs prie Moa upės žiočių. Pradžioje, XIX a., kai miestas buvo faktorija, jame gyveno daug pabėgėlių iš Liberijos.
Petras Stirbys

**Petras Stirbys** (g. 1948 m. vasario 4 d. Šiuraičiuose, Klaipėdos rajonas) – kardiochirurgas, habilituotas biomedicinos mokslų daktaras, profesorius.

## Biografija
1955–1963 m. mokėsi Skomantų aštuonmetėje mokykloje (Klaipėdos raj.), 1963–1966 m. – Švėkšnos vidurinėje, 1966–1972 studijavo Kauno medicinos institute. 1981 m. apgynė daktaro, 1988 m. habilituoto daktaro disertacijas, 1991 m. suteiktas profesoriaus vardas.

1972–1973 m. atliko internatūrą Klaipėdos Respublikinėje ligoninėje, 1973–1974 m. pagal paskyrimą dirbo Klaipėdos medicinos mokykloje, 1974–1978 m. – Kauno Medicinos institute moksliniu bendradarbiu, 1978–1983 m. – Kauno klinikose. 1983 m. grįžo į Kauno medicinos institutą. 1989–1991 m. – KMA (KMU) prorektorius gydymo reikalams, nuo 1992 – Širdies elektrostimuliacijos klinikos vadovas, o nuo 1995 m. dar ir KMU Kardiologijos klinikos gydytojas, kardiochirurgas. Per darbo praktiką implantavo daugiau kaip 5000 elektrostimuliatorių.

Lietuvos, Europos kardiologų draugijos narys, Niujorko (JAV) MA tikrasis narys, Šiaurės Amerikos širdies elektrostimuliacijos ir elektrofiziologijos, Pasaulio širdies ritmo, Tarptautinės kardiovaskulinės, Tarptautinės nesočiųjų riebalinių rūgščių ir lipidų tyrimų draugijų narys.

15 išradimų autorius ar bendraautoris, 150 mokslinių publikacijų, 80 straipsnių laikraščiuose autorius.

## Bibliografija
* Programuojama širdies elektrostimuliacija (su kt.), 1989 m.
* Jūs ir Jūsų širdies elektrostimuliatorius, 1992 m.
* Širdies ligos (vadovėlis, su kt.), 2001 m.
* Širdies elektrostimuliacija optimaliais energiniais parametrai, 2003 m.
Žemoji Freda

**Žemoji Freda** – Kauno miesto teritorija kairiajame Nemuno krante, į šiaurės rytus nuo Aleksoto. Pagrindinė gatvė – H. ir O. Minkovskių gatvė, ties geležinkelio tiltu pereinanti į Piliakalnio gatvę. Yra pramonės teritorija – „Kauno grūdai“, Aleksoto malūnas, „Aleksoto gelžbetonis“, Fredos uostas, AB „Freda“ ir kt. įmonės, daug dirbtuvėlių, smulkių įmonių, keli daugiaaukščiai. Vizualiai tai Kauno miesto centro dalis, tačiau dėl trūkstamų ryšių su Naujamiesčiu per Nemuno upę ir istoriškai susiklosčiusio pramoninio zonavimo, čia iki šiol dominuoja gamyklos ir sandėliai. Yra Aleksoto žydų kapinės.

Su Kauno centru jungia Čiurlionio tiltas rytuose ir Aleksoto tiltas vakaruose, nutiestas Kauno geležinkelio tiltas, išlikusi Kauno tvirtovės geležinkelio stotis. Nuo Žemosios Fredos į pietus ir vakarus, aukštutinėje terasoje yra Aukštoji Freda.

## Istorija

1859–1862 m. ties Žemutine Freda nutiestas Kauno geležinkelio tiltas. XIX a. pabaigoje Freda buvo dvaras, kaimas ir palivarkas Marijampolės apskrities Fredos valsčiuje. 1888 m. carinė valdžia Kauno tvirtovės reikmėms įsigijo visą Aukštąją ir dalį Žemosios Fredos, bajorui S. Govronskiui kompensuojant pinigais. Čia buvo įrengta Kauno tvirtovės geležinkelio stotis, 1889 m. nutiesta tvirtovės geležinkelio linija link Aukštosios Fredos ir Aleksoto.

Cariniais laikais Žemosios Fredos rajone suformuota Kauno tvirtovės grūdų perdirbimo teritorija. Ji suskirstyta į Nemuno prieplauką su krantine laivams, geležinkelio atšaką su rampa grūdams pakrauti ir kelią, jungiantį su miesto gatvių tinklu (dabartinė H. ir O. Minkovskių g.). Visos transporto trasos išdėstytos lygiagrečiai su upe ir gatve, išskiriant įvažiavimą prie elevatoriaus ir krantinių.

1890 m. fiksuojama, kad Žemojoje Fredoje Kauno tvirtovės poreikiams statytas malūno kompleksas. 1912 m. jį sudarė 6 grūdų saugyklos, 4 sandėliai, kareivinė, karininkų fligelis, sargų namas, malūno pastatas ir kiti pagalbiniai statiniai. 1923 m. birželį Žemajai Fredai priskirtame sklype pradėtas statyti 2250 t talpos Kauno elevatorius. Tai masyvus gelžbetonio karkaso ir raudonų plytų mūro pastatas su 12 aukštų bokštine dalimi. Jis šiuo metu yra integruotas į AB „Kauno grūdai“ kombinuotųjų pašarų gamybinį kompleksą ir nėra saugoma kultūros paveldo vertybė.

Rajonas vystėsi kaip pramoninė miesto zona. Čia buvo įsikūrusios siaurųjų geležinkelių dirbtuvės, kuriose buvo remontuojami siaurieji garvežiai, statomi keleiviniai ir prekiniai vagonai, spirito, krakmolo, sirupo ir dekstrino gamykla „Dabartis“ (veiklą pradėjo 1923 m.), vagonų dirbtuvės, brolių B. A. R. Kamberių lentpjūvės ir malūno kompleksas (įkurtas 1894 m. medienos gaminių firmos „Helena“ bazėje). Teritorijoje taip pat buvo stiklo ir kamščių fabrikas „Araš“, įmonė „Naftprodukt-Naftindikat“, Lietuvos ir Latvijos tepalų prekybos bendrovė.

|}

## Gyventojai

## Šaltiniai

## Nuorodos
* 
* 
* 
* Fredos dvaras ir apylinkės: istorija ir nuotraukos
Birutė I

**Birutė I** – Kauno miesto teritorija, esanti į pietus nuo Aleksoto. Šiaurės vakarinė Birutės rajono dalis. Veikia Prezidento Valdo Adamkaus gimnazija. Vyrauja sodybiniai gyvenamieji namai, yra sodų. Rytuose yra Gamtininkų draugijos sklypas. Nuo Birutės II skiria J. Pabrėžos gatvė.

## Istorija

XIX a. čia buvo dvarininko Godlevskio dvaro laukai. Po I pasaulinio karo dvaro žemę nupirko verslininkas M. Frenkelis, kuris įkūrė ūkį ir pavadino jį Naujadvariu. 1920–1930 m. jo žemės dalis išparduota naujakuriams, kurie įkūrė Birutės I kaimą, o aplink Naujadvarį susiformavo Birutė II.

1949 m. Birutė I prijungta prie Kauno miesto.

## Žymūs žmonės

* Stasys Šimkus, kompozitorius, 1930–1943 m. gyvenęs Birutėje I. Čia išlikęs jo namas, kurį anksčiau prižiūrėdavo Kompozitorių sąjunga.

## Šaltiniai
Armaniškiai

**Armaniškiai** – Kauno miesto teritorija, esanti į pietvakarius nuo miesto centro, Kazliškiuose, prie vakarinio lanksto . Prie miesto neprijungta dalis yra dviejose gretimose seniūnijose – tai Alšėnų seniūnijos Armaniškių ir Ringaudai seniūnijos Armaniškių kaimai.

## Istorija

1888 m. Armaniškių kaime ir palivarke (Aleksoto valsčius, Marijampolės apskritis) gyveno 160 gyventojų.

## Šaltiniai

*
Fudžinomija

**Fudžinomija** () – miestas Šidzuokos prefektūroje, Japonijoje.

## Simboliai
Oficialus miesto medis – sakura ir *[[Prunus incisa]]*, paukštis – dirvinis vieversys.

## [[Miestų partnerystė|Miestai partneriai]]
*  Santa Monika, JAV (nuo 1970 m.)

## Nuorodos
* Fudžinomijos oficiali svetainė  (japonų k.)
* Fudžinomijos oficiali svetainė (anglų k.)
Narsiečiai (Kaunas)

**Narsiečiai** – Kauno miesto teritorija, esanti į pietus nuo miesto centro, pakeliui į Garliavą, Kazliškiuose. Vyrauja nuosavi gyvenamieji namai. Prie miesto neprijungta dalis yra Narsiečių kaimas.

## Šaltiniai
Vijūkai (Kaunas)

**Vijūkai** – Kauno miesto teritorija, šiaurės vakariniame miesto pakraštyje, Romainiuose. Buvusi pietinė Vijūkų kaimo dalis. Vyrauja nuosavų namų kvartalai.

## Šaltiniai
Panerys

**Panerys** – Kauno miesto dalis, esanti į šiaurės vakarus nuo miesto centro, tarp Varnių gatvės (pietuose), Panerių gatvės (vakaruose), Neries (rytuose) ir magistralės  (šiaurėje). Gyvenamieji namai (nuosavi ir daugiaaukščiai), yra baseinas „Vilija“, Panerio parkas.

## Istorija

## Šaltiniai
Lietuva vaikų Eurovizijos dainų konkurse

**[[Lietuva]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2007 m. ir užėmė 13 vietą. Dėl finansinių problemų Lietuva 2009 metais konkurse nedalyvavo. 2010 m. patvirtino savo dalyvavimą Vaikų Eurovizijos konkurse, kuris vyko Baltarusijoje, Minske.

## Dalyvavimas

## Balsavimų istorija 2007–2011

### Taškai nuo Lietuvos į…

### Lietuvai skirti taškai

## 2011 metų atranka

### 2011
Finalinis balsavimas vyko 2011 m. rugsėjo 18 d., už juos balsavo televizijos žiūrovai.
Komisijos nariai: Kristina Zmailaitė, Edmundas Seilius, Donatas Montvydas, Artūras Novikas. Transliacija per LRT televiziją.

### Galutiniai rezultatai
Po komisijos persvarstymo, išrinkti nugalėtojai.
Viljandžio pilis

**Viljandžio pilis** – Teutonų ordino pilis Viljandžio mieste Estijoje. Pilis pradėta statyti 1224 m. buvusio piliakalnio vietoje. Pilis savo laiku buvo viena iš galingiausių visoje Livonijoje. Per Lenkijos–Švedijos karą XVII a. pradžioje pilis buvo sugriauta. 1878–1879 m. buvo pradėti kasinėti ir tirti pilies griuvėsiai.
Birutė II

**Birutė II** (iki XX a. tarpukario ***Naujoji Freda, Freidutė, Naujadvaris***) – Kauno miesto teritorija, pietrytinė Birutės rajono dalis (nuo Birutės I skiria J. Pabrėžos gatvė). Vyrauja sodybiniai gyvenamieji namai, yra sodų. Pietuose prieina Seniavos kapinės, į šiaurę nuo jų yra buvęs Naujosios Fredos dvaras. Veikia Kauno šv. Elžbietos seserų kongregacijos vienuolynas.

## Istorija

XIX a. čia buvo dvarininko Godlevskio (jam priklausė Aukštosios Fredos dvaras) dvaro laukai. 1893 m. įkurtas Naujosios Fredos dvaras (palivarkas). Kitais šaltiniais, po I pasaulinio karo dvaro žemę nupirko verslininkas M. Frenkelis, kuris įkūrė ūkį ir pavadino jį ***Naujadvariu***. 1920–1930 m. jo žemės dalis išparduota naujakuriams, kurie įkūrė Birutės I kaimą, o aplink Naujadvarį susiformavo Birutė II. Šiaurinėje dalyje, prie botanikos sodo esantys sklypai buvo išparceliuoti. Kaip Kauno priemiestis Birutė minima 1925 m. 1939–1940 m. pastatytas Kauno šv. Elžbietos seserų kongregacijos vienuolynas.

1949 m. Birutė II prijungta prie Kauno miesto.

## Gyventojai

1923 m. Naujosios Fredos kaime buvo 78 gyventojų.

## Šaltiniai
FK Visaginas

**Visagino FK** – Lietuvos futbolo klubas iš Visagino. Yra žaidęs I lygoje.

## Istorija
* 1995/96 m. Lietuvos futbolo 2 lygoje (antroji pakopa) Interas-AE Visaginas iškovojo 2 vietą.
* 1996/97 m. Lietuvos futbolo 2 lygoje (antroji pakopa) FK Avakona (Visaginas0 liko 12. (16 komandų pirmenybėse.)
* 1997/98 m. LFF I lyga (antroji pakopa) – FK Visaginas 14 vieta. Liko paskutiniai 14 komandų pirmenybėse.
* 1998/99 m. Lietuvos futbolo 2 lygoje (antroji pakopa) FK Visaginas užėmė 11 vietą (15 dalyvių). Įdomu, kad 5 vietą užėmė kitas Visagino klubas - Interas.
* 2002 m. LFF II lygoje Rytų zonoje (antroji pakopa) KKSC Visaginas iš 7 dalyvių liko paskutinėje vietoje - septinti.

2012 ir 2013 metais Utenos apskrities pirmenybėse dalyvavo klubas Visaginas SC, nuo 2014 m. pradėjo dalyvauti II lygos pirmenybėse ir vadinosi FK Visaginas.
* UAFA 2012 nugalėtojai - Visagino SC.
* UAFA 2013 nugalėtojai - Visagino SC.
* 2014 m. LFF II lygos Pietų zonos pirmenybėse užimta dešimtoji vieta.
* 2015 m. LFF II lygos Rytų zonos pirmenybėse užimta šeštoji vieta.
* 2016 m. LFF II lygos Rytų zonos pirmenybėse užimta šeštoji vieta.

## Sezonai

|}

## Dubleriai

|}

## Nuorodos
Armėnija vaikų Eurovizijos dainų konkurse

**[[Armėnija]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2007 m. ir pirmu bandymu pasiekė net 2 vietą. Po trejų metų šalis laimėjo aštuntąjį vaikų Eurovizijos konkursą. Armėnija yra viena sėkmingiausių šalių šiame konkurse.

## Istorija

Ši Kaukazo šalis debiutavo 2007 metais ir iš karto pirmu bandymu buvo labai arti pergalės, kai grupė Arevik užėmė 2 vietą, tik vienu tašku nusileidę nugalėtojui Aleksejui Žigalkovičiui iš Baltarusijos.

Antroji Armėnijos atstovė buvo Monika Manučarova su daina *Im Ergi Hnchyune* (), užėmusi 8-ą vietą. 2009 metais šalis vėl buvo arti pergalės su Luaros Hairapetian kūriniu *Barcelona* (užimta antroji vieta).

2010 metais Vladimiro Arzumaniano dėka Armėnija pirmą kartą laimėjo vaikų Euroviziją. 2011-ųjų konkursas vyko Armėnijos sostinėje Jerevane. Tai buvo pirmas kartas konkurso istorijoje, kai renginys surengtas praėjusių metų laimėjusios šalies.

## Dalyvavimas

## Balsavimų istorija 2007–2015 m

### Taškai nuo Armėnijos į…

### Taškai Armėnijai nuo…

## Konkursų rengimas

## Nuorodos
* Vaikų Eurovizijos oficiali svetainė
Dubašiai

**Dubašiai** – kaimas Kretingos rajono savivaldybės centrinėje dalyje, 5 km į pietryčius nuo Darbėnų, į šiaurę nuo Kašučių kaimo. Kaimavietė yra tarp Kašučių ežero ir Akmenos upės. Iš šiaurės ir šiaurės vakarų juosia Barkelių miškas. Pietuose ribojasi su Kašučiais, o rytuose Akmena skiria nuo Vaineikių žemių.

## Istorija

Kaimo žemėse prie Akmenos upės žmonės gyveno nuo I tūkstantmečio pradžios. Šalia senovės gyvenvietės buvo dirbami senovės žemdirbystės laukai, veikė kapinynas, kuriame mirusieji laidoti iki XIII a.

Dubašiai susiformavo XVII–XVIII a. Pavadinimas kilo iš asmenvardžio *Dubašis* daugiskaitinės formos.

Iš pradžių tai buvo Vaineikių kaimo užusienis, t. y. vienkieminė naujakurių gyvenvietė, atsiradusi plėšininėse žemėse. XX a. pradžioje tapo savarankišku kaimu, kuriame 1923 m. buvo 4 ūkiai. XX a. 8 dešimtmečio pabaigoje nugriauta paskutinė sodyba.

### Gyventojai

## Kultūros paveldas
* Senovės gyvenvietė (II – IV a.);
* Kapinynas (II – XIII a.);
* Senovės žemdirbystės vieta (I tūkstantmetis – XVI a.);
* Senosios kaimo kapinės (XVII – XIX a.).

## Šaltiniai
Jean Piaget

**Žanas Piaže**, **Jean Piaget** (g. 1896 m. rugpjūčio 9 d. Noišatelis – 1980 m. rugsėjo 16 d. Ženevoje) – šveicarų psichologas, vystymosi psichologijos pagrindėjas, epistemologas. Genetinės epistemologijos kūrėjas.

*Jean Piaget* Noišatelio universitete apgynė daktaro disertaciją iš zoologijos ir po to studijavo vaikų psichologiją ir pedagogiką Ciuricho universitete. Studijuodamas 1 metus praleido Sorbonoje *[[Alfred Binet]]* laboratorijoje, tyrinėdamas intelekto vystymąsi.

1958 m. pasirodė jo veikalas apie loginio mąstymo vystymąsi.

## Šaltiniai

## Nuorodos
* Biografija
Baltarusija vaikų Eurovizijos dainų konkurse

**[[Baltarusija]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2003 m. ir laimėjo 2 kartus.

## Istorija
Baltarusija yra viena iš šešiolikos šalių, dalyvavusių pirmajame vaikų „Eurovizijos“ dainų konkurse, kuris vyko 2003 m. lapkričio 15 dieną Kopenhagoje, Danijoje. Baltarusijos televizijos ir radijo kompanija (BTRC) kasmet organizuoja nacionalinę atranką, siekiant išrinkti savo atstovą konkursuose. Pirmoji atstovė konkurse buvo Volha Satsiuk su daina „Tancui“ (), kuri užėmė ketvirtą vietą, surinkusi 103 taškus.

Baltarusija vaikų „Eurovizijoje“ dalyvauja kasmet nuo pat pradžios 2003 m. ir laimėjo du kartus: 2005 m. Ksenija Sitnik su daina „My vmeste“ () ir 2007 m. Aleksejus Žigalkovičius su dina „S druzjami“ (). Baltarusijoje žmonių susidomėjimas vaikų „Eurovizija“ yra labai didelis. Pasak buvusio EBU konkurso vykdomojo vadovo Svante Stockselius, vaikų „Eurovizija“ yra „vienas populiariausių Baltarusijos televizijos renginių“. 2009 m. birželio 8 d. EBU patvirtino, kad Baltarusija gavo teisę organizuoti 2010 m. vaikų „Eurovizijos“ dainų konkursą. Tais metais renginys vyko Minsko arenoje. Ji pastatyta 2009 m. ir talpina 15 000 žiūrovų.

## Dalyvavimas

## Balsavimų istorija 2003–2016 m.

### Taškai nuo Baltarusijos į…

### Taškai Baltarusijai nuo...

## Konkursų rengimas

## Taip pat skaitykite
* Baltarusija Eurovizijoje

## Nuorodos
* Vaikų Eurovizijos oficiali svetainė
Louis Lewin

**Louis Lewin** (g. 1850 m. lapkričio 9 d. Tuchel, Vakarų Prūsija – 1929 m. gruodžio 1 d. Berlyne) – vokiečių gydytojas farmakologas, toksikologas, pramonės toksikologijos pagrindėjas.

Berlyno miesto dalyje Hellersdorfe jo vardu yra pavadintas gatvė bei U5 maršruto metro (*U-Bahnhof*) stotis.

## Reikšmė
Lewino sudaryta narkotinių medžiagų ir psichoaktyvių augalų pagal jų farmakologinį poveikį klasifikacijos sistema:

* Inebriantia (inebriantai – kaip alkoholis arba eteris)
* Exitantia (stimulantai – katas arba amfetaminas)
* Euphorica (euforikai ir narkotikai – heroinas)
* Hypnotica (trankviliantai – kava)
* Phantastica (halucinogenai ir enteogenai – pejotai arba Ayahuasca)

## Darbai
* 1924: *Phantastica* – (ungekürzte Ausgabe 2005 ISBN 3-937229-68-X)
* 1928: Nuodai ir apsinuodijimai (*Gifte und Vergiftungen*) toksikologijos vadovėlis (unveränderter Nachdruck 1992 ISBN 3-8304-0694-0).
Belgija vaikų Eurovizijos dainų konkurse

**[[Belgija]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2003 m. ir tik du kartus nepapuolė į geriausiųjų dešimtuką.

## Dalyvavimas

## Balsavimų istorija
### Taškai nuo Belgijos į…

### Taškai Belgijai nuo…

## Konkursų rengimas
Vilniaus universiteto FK

**Vilniaus „Universitetas“** – buvęs Lietuvos futbolo klubas iš Vilniaus.

## Sezonai

|}

## Nuorodos
Šemetiškiai

**Šemetiškiais** vadinamos gyvenvietės:

* Jonavos rajone;
* Kelmės rajone;
* Molėtų rajone;
* Šiaulių rajone;
* Tauragės mieste;
* Ukmergės rajone:
** Deltuvos seniūnijoje,
** Vidiškių seniūnijoje.
VFK Logika

**Šiaulių „Logika“** – Lietuvos futbolo klubas iš Šiaulių.

## Istorija

Komanda po 1994 m. rudens sezono prisijungė prie Klevas Šiauliai klubo. Vėliau klubas atkurtas kaip veteranų komanda, kuri nuo 2009 m. žaidžia salės futbolo ir mažojo futbolo turnyruose.

## Sezonai

|}

## Nuorodos
Bintumanis

**Bintumanis** (arba **Loma Mansa**) – aukščiausia viršukalnė Siera Leonėje, aukštis – 1945 m. Jis yra Lomos kalnuose ir jo žemutiniai šlaitai padengti lietaus miškais, kuriuose gyvena
daugybė įvairių gyvūnų, tokių kaip mažieji hipopotamai, bukasnukiai krokodilai ir gausybė primatų.
Badeno-Viurtembergo stipendija

**Badeno-Viurtembergo stipendija** () – Badeno-Viurtembergo žemės fondo *[https://www.bwstiftung.de/startseite/ Baden-Württemberg Stiftung]* stipendijų programa studentams bei absolventams studijuoti visų krypčių Badeno-Viurtembergo aukštosiose mokyklose ir profesinėse akademijose bei jų partnerėse aukštosiose mokyklose.

Stipendija skiriama mažiausiai 3 mėnėsiams, daugiausiai - 11 mėn. *Undergraduate* srityje nuo 500 iki 1.400 € per mėn. *Graduate* srityje (vyresniųjų kursų studentams, taip pat įpusėjusiems studijas, magistrantams, doktorantams) nuo 500 iki 1.400 € per mėn. Paraiškų padavimo terminas - kovo 31 d.

## Nuorodos
* Badeno-Viurtembergo stipendijos tinklalapis
Jonava B

**Jonavos "Jonava B"** – Lietuvos futbolo komanda iš Jonavos. Tai dublerinė "Jonavos" klubo komanda. Ankstesniais metais žinoma "Fajetono", "Lietavos B" ir kitais pavadinimais.

## Istorija

Jonavos futbolas turi ilgas tradicijas. Reprezentacinė komanda turėjo ir jaunimo komandą. Ji buvo įvairiai vadinama: "Fajetonu", "Lietava-2", o dabar yra naudojamas "Jonava B" žymuo.

2022 m. FK Jonava žaidė A lygoje, o Jonava B privalėjo žaisti ne žemesnėje nei II lygoje. Tokiu būdu komanda licencijavosi, ir rungtyniavo 2022 m. Antroje lygoje.

## Komandos simbolika ir spalvos
### Komandos logotipas
* Lietavos klubo emblemoje buvo mėlynas skydas, o jame pavaizduota balta gulbė, kuri yra ir miesto herbe. 
* 2017 m. pasikeitus klubo pavadinimui, buvo pakeistas ir klubo logotipas.

### Komandos spalvos
Komanda ankstesniais metais žaidė mėlynomis sportinėmis formomis: mėlyni marškinėliai, šortai ir kojinės. O svečiuose baltomis aprangomis.
2017 m. aprangos kodas tapo panašus į Argentinos futbolo rinktinės: juodi šortai, o marškinėliai žydri-balti, vertikaliais strypais.

## "Bekų" trenerių štabas

Treneris - Eisvinas Utyra

## Sezonai

|}

## Sudėtis
*Atnaujinta: [[2021]] m. [[rugsėjo 12]] d.*

## Išnašos

## Nuorodos
* [ futbolinis.lt]
* kaff.lt svetainė 
* 2018 m. Jonava B
* SOFASCORE
Rusijos ginkluotųjų pajėgų kariniai laipsniai

**Rusijos ginkluotųjų pajėgų kariniai laipsniai** - kariniai laipsniai, suteikiami Rusijos Federacijos piliečiams, atliekantiems karo tarnybą. 

Rusijos ginkluotosiose pajėgose yra naudojami dviejų tipų laipsniai:
* armijos laipsniai - naudojami visose ginkluotosiose pajėgose, išskyrus laivyną. Aviacija, raketinė ir kosminė kariuomenės naudoja armijos laipsnius.
* laivyno laipsniai - naudojami Karinio jūrų laivyno laivų įguloms, taip pat FSB pasienio tarnybos bei Ypatingų situacijų ministerijos Jūrų ypatingosios tarnybos laivų įguloms. Karinio jūrų laivyno aviacija, jūrų pėstininkai, kranto kariuomenė naudoja armijos laipsnius.

Gvardijos dalinių kariškių laipsniai papildomi žodžiu *gvardijos* - pvz., *gvardijos kapitonas*.
Kai kurių tarnybų, taip pat atsargos kariškiai irgi turi laipsnių papildinius:
* juridinė tarnyba - *justicijos*, pvz., *justicijos majoras* (*майор юстиции*).
* medicinos tarnyba - *medicinos tarnybos*, pvz., *medicinos tarnybos leitenantas* (*лейтенант медицинской службы*)
* atsargos - atsargos, pvz., *atsargos papulkininkis* (*подполковник запаса*)

Rusijos karinių laipsnių sąrašas buvo patvirtintas 1993 m. įstatymu „Apie karių prievolę ir karo tarnybą“ (*О воинской обязанности и военной службе*).

## Laipsniai ir antpečiai

## Nuorodos
* Rank insignia. Russian Federation. Russian Ground Forces. Field dress since 1994 (Rusijos Federacijos sausumos kariuomenės lauko antpečiai, nuo 1994 m.)
* Rank insignia. Russian Federation. Russian Ground Forces. Everyday dress since 1994 (Rusijos Federacijos sausumos kariuomenės kasdieniniai antpečiai, nuo 1994 m.)
* Rank insignia. Russian Federation. Army Cadets. Since 1994 (Rusijos Federacijos sausumos kariuomenės kursantų antpečiai, nuo 1994 m.)
* Rank insignia. Russian Federation. Russian Air Force. Since 1994 (Rusijos Federacijos Karinių oro pajėgų antpečiai, nuo 1994 m.)
* Rank insignia. Russian Federation. Russian Navy. Shoulder insignia since 1997 (Rusijos Federacijos Karinio jūrų laivyno antpečiai, nuo 1997 m.)
* Rank insignia. Russian Federation. Russian Navy. Sleeve insignia since 1997 (Rusijos Federacijos Karinio jūrų laivyno rankogalių antsiuvai, nuo 1997 m.)
* Rank insignia. Russian Federation. Russian Navy Cadets. Shoulder insignia since 1994 (Rusijos Federacijos Karinio jūrų laivyno kursantų antpečiai, nuo 1994 m.)
Fulbraito stipendija

**Fulbraito stipendija** (oficialiai – **Fulbraito programa**, ) – 1946 m. įsteigta stipendija pagal mainų tarp JAV ir apie 150 kitų valstybių programą. Pavadinta senatoriaus James W. Fulbright, pateikusio įstatymo projektą dėl programos sukūrimo, vardu. Pretenduoti gali studentai, absolventai, mokslininkai, menininkai.

Podiplominė programa (*Fulbright Graduate Student Program*) skirta visų sričių (10 mėnesių arba 1 mokslo metų) magistro, daktaro studijoms, stažuotėms JAV universitetuose. Būtinas TOEFL testas (GRE arba GMAT jei jų reikalauja universitetai), 4 rekomendaciniai laiškai. Konkurso dalyviai gali nurodyti 3 universitetus JAV. Paprastai Lietuvai skiriamos 4 stipendijos.

Taip pat programa yra skirta podoktorantūrinėms studijoms (*Fulbright Scholar Program*) 4-10 mėnesių stažuotėms, moksliniui darbui JAV universitetuose, mokslo institutuose, laboratorijose.

## Stipendijų programa ir Lietuva
Lietuvoje programą koordinuoja Amerikos centras,  (Akmenų 7, LT-03106 Vilnius, kontaktinis asmuo – Rasa Baukuvienė).

;Lietuvos stipendininkai
* prof. Gintautas Pranciškus Kamuntavičius (g. 1942 m.), fizikas
* prof. Leonidas Donskis (g. 1962 m.), filosofas, VDU ir KU dėstytojas
* prof. Mindaugas Kiškis (g. 1975 m.), verslo teisės advokatas, MRU dėstytojas
* Martynas Švėgžda von Bekker (g. 1967 m.), smuikininkas
* Aidas Bareikis (g. 1967 m.), dailininkas
* Valdas Samonis-Samulevičius (g. 1950 m.), ekonomistas
*prof. Elvyra Acienė (g. 1951 m.), socialinių mokslų daktarė, KU profesorė
*Linas Kojala (g. 1990 m.), politologas, VU TSPMI doktorantas ir dėstytojas

## Nuorodos
* Oficialus Fulbright programos tinklalapis 
* Fulbright programos aprašas JAV ambasados tinklalapyje  
*
Heizenbergo stipendija

**Heizenbergo stipendija**, oficialiai - **Heizenbergo programa** (, jos sudėtinė dalis yra Heizenbergo stipendija, ), taip pat nuo 2005 m. lapkričio mėn. - **Heizenbergo profesūra** - Vokietijos mokslinių tyrimų bendrijos DFG stipendijų programa mokslininkams, atitinkantiems ilgalaikės profesūros reikalavimus, ruoštis vadovaujamai mokslinei veiklai ir atlikti bei gilintis į mokslinius tyrimus.

Programa pavadinta vokiečių fiziko Nobelio premijos laureato Werner Heisenberg (g. 1932 m.), padariusio atradimą vos 25 metų amžiaus, vardu.

## Dydis, trukmė
Heizenbergo stipendijos dydis - apie 4000 eurų per mėn. Taip pat galima papildoma finansinė parama, pvz., kompensuojamos lėšos moksliniam personalui, tyrimų technikai, prietaisams, kelionei ir publikacijoms. Programos trukmė - iki 5 m. Terminuota Heizenbergo profesūra po tarpinio vertinimo bei pritarimo jos pratęsimui gali tapti nuolatine, t. y. toliau finansuojama.

Analogiška yra *[[Emmy Noether]]* programa.

## Nuorodos
* Kompaktdarstellung des Programms bei der DFG